Gebede vir my seuntjie bied 40 kosbare gebede wat ouers oor hulle kleinding kan bid. Die gebede en beloftes uit die Skrif sal ouers lei wanneer hulle hul baba se lewe in die liefdevolle hande van die Here wil oorgee. Dit sal ouers lei om spesifiek en met verwagting te bid vir God se sorg, beskerming en seën in hulle kleinding se lewe.
Gebede uit die Woord bied Skrifgebede wat jy kan koester en oor nadink. Hierdie versameling Skrifgebede wat strek van Dawid se innige gebede tot Jeremia se hartroerende smekinge, is 'n wonderlike hulpbron wanneer jy nie woorde kan vind vir jou gebede nie. Gebede uit die Woord, wat jou herinner aan God se getrouheid en die krag van gebed, sal jou gebedslewe die hupstoot gee wat dit nodig het. Die boek word pragtig afgerond met kunswerke van die bekende kunstenaar Gustave Doré en beeld tonele uit van spesiaal uitgesoekte Skrifgebede.
Gebede vir elke geleentheid
Hierdie kosbare versameling gebede is ideaal om spesifieke situasies teenoor God te verwoord. Die gebede oor sake wat die gesin raak, vriendskap, siekte, verlies, werk, en soveel meer sal lesers herinner dat God dáár is, dat Hy luister en omgee, en dat Hy gereed staan om te help wanneer ons na Hom opkyk vir inspirasie en bemoediging.
Gebede vir elke geleentheid bied meer as 150 gebede gerangskik onder vier kategorieë: oorspronklike gebede vir spesifieke geleenthede, gebede uit die Bybel, gebede uit evangelie-liedere en klassieke gebede. Agter in die boek is daar ook 'n tematiese indeks om die regte gebed vir enige geleentheid te vind.
Wanneer gebed iets is wat jy elke dag moet doen, 'n gesprek met die plafon of die vervelige herhaling van dieselfde woorde het die wonder van gebed vir jou verlore geraak. In hierdie heruitgawe van Ferdinand Deist se klassieke topverkoper boek oor gebed gesels hy met mense wat wil bid, maar nie kán nie. Hierdie is geen kitskursus in die kuns van gebed nie, maar 'n toeganklike sagte begeleiding vir elkeen om die geheim van gebed terug te vind.